అమెరికా సంయుక్త రాష్ట్రాలు
అమెరికా సంయుక్త రాష్ట్రాలు (యునైటెడ్ స్టేట్స్ ఆఫ్ అమెరికా) లేదా ఉత్తర అమెరికా అనునది అమెరికా ఖండములో లోని అట్లాంటిక్ మహాసముద్రము నుండి పసిఫిక్ మహాసముద్రము వరకు విస్తరించి ఉన్న దేశము. దీనికి ఉత్తరాన కెనడా, దక్షిణాన మెక్సికో దేశాలతో భూసరిహద్దు మరియు అలాస్కా వద్ద రష్యాతో సముద్ర సరిహద్దు ఉంది. అమెరికా, 50 రాష్ట్రాల గణతంత్ర సమాఖ్య. సంయుక్త రాష్ట్రాల రాజధాని వాషింగ్టన్ డి.సి.. ఉత్తర దిశలో కెనడా దేశం, తూర్పు దిశలో అట్లాంటిక్ మహాసముద్రం, దక్షిణ దిశలో మెక్సికో మరియు పడమట పసిఫిక్ మహాసముద్రం ఈ దేశానికి సరిహద్దులుగా ఉన్నాయి. వాయవ్యంలో కెనడా సరిహద్దులలో రష్యా దేశానికి తూర్పున అట్లాంటా రాష్ట్రం ఉంది దీనికి పడమరలో బెర్లింగ్ స్ట్రైట్ ఉంది. ఈ దేశానికి చెందిన హవాయ్ రాష్ట్ర ద్వీపసమాహారం పసిఫిక్ సముద్ర మధ్యలో ఉంది.
ఈ దేశం ఆధీనంలో పసిఫిక్, మరియు కరేబియన్ సముద్ర మధ్యలో పలు యూనియన్ ప్రదేశాలు ఉన్నాయి. 3.79 మిలియన్ చదరపు మైళ్ళు (9.83 మిలియన్ కి.మీ2) వైశాల్యం మరియు 314 మిలియన్ల ప్రజలను కలిగి ఉన్న అమెరికా సంయుక్త రాష్ట్రాలు వైశాల్యంలో ప్రపంచంలో మూడవ అతిపెద్ద దేశంగా ఉంది. అలాగే వైశాల్యం మరియు జనసంఖ్యలో కూడా ప్రపంచంలో మూడవ అతిపెద్ద దేశంగా ఉంది. అత్యధిక సంప్రదాయ వైవిధ్యం, అత్యధిక భాషలు మాట్లాడే ప్రజలు కలిగిన దేశంగా ప్రత్యేకత సంతరించుకున్న దేశంగానే కాక అనేక దేశాల నుండి వచ్చి స్థిరపడిన వలసదారులు కలిగిన దేశాలలో ఒకటిగా గుర్తింపు కలిగి ఉంది. 37 లక్షల చదరపు మైళ్ల (95 లక్షల చదరపు కిలోమీటర్లు) విస్తీర్ణముతో అమెరికా సంయుక్త రాష్ట్రాలు (అన్ని రాష్ట్రాలు మరియు ప్రాంతాలతో కలిపి) వైశాల్యములో మూడవ లేదా నాలుగవ అత్యంత పెద్ద దేశము (చైనా వైశాల్యము లెక్కపెట్టడములో దాని వివాదాస్పద ప్రాంతాలను గణనలోకి తీసుకునే దాన్ని బట్టి అమెరికా మూడవదో లేక నాలుగవదో అవుతుంది). 30 కోట్లకు పైగా జనాభాతో ప్రపంచములో అత్యధిక జనాభా కలిగిన మూడవ దేశము.
ప్రస్తుత అమెరికా సంయుక్త రాష్ట్రాలుగా పిలువబడుతున్న నేలపై 15,000 సంవత్సరాల నుండి ఆసియా నుండి వలస వచ్చిన పాలెయోఇండియన్లు ఆదివాసీ ప్రజలు నివాసము ఏర్పరుచుకొన్నారు. అప్పటి నుండి స్థానిక అమెరికన్ సంతతి వారు అధికంగా క్షీణిస్తూ వచ్చింది. యురేపియన్ల వలసలు కొనసాగుతున్న సమయంలో యురేపియన్లతో ఒప్పందాలు జరిగే సమయంలో ప్రబలిన అంటు వ్యాధులు ఈ క్షీణతకు ఒక కారణం. స్వయంగా అమెరికా సంయుక్త రాష్ట్రాలు అట్లాంటిక్ సముద్రతీరాన ఉన్న 13 బ్రిటిష్ వలసదారుల కాలనీలతో ఆరంభం అయింది. 1776 జూలై 4 కాంటినెంటల్ కాంగ్రెస్ ప్రతినిధులు నిర్ణయాధికారం మరియు సామ్రాజ్య విస్తరణ సూచిస్తూ స్వాతంత్ర్యాన్ని ప్రకటించారు. అమెరికన్ తిరుగుబాటు రాష్ట్రాలు అమెరికన్ స్వాతంత్ర్యోద్యమం పేరిట బ్రిటిష్ సామ్రాజ్యం మీద విజయం సాధించారు. ఇది మొదటి కాలనీయుల స్వాతంత్ర్య యుద్ధంగా గుర్తింపు పొందింది. ప్రస్తుత అమెరికా సంయుక్త రాష్ట్రాలు1787 సెప్టెంబరు 17 న రూపు దిద్దుకుంది. తరువతి సంవత్సరం బలమైన కేంద్రప్రభుత్వం కలిగిన ప్రత్యేక రిపబ్లిక్ గా ఆమోదం పొందింది. తరువత 1791న ప్రాథమిక పౌర హక్కులు మరియు స్వేచ్ఛలు గురించి అనేక హామీలు ఇస్తూ ప్రజలకు 10 రాజ్యాంగ సవరణలతో హక్కుల చట్టం అమలైంది.
అట్లాంటా
అమెరికన్ అంతర్యుద్ధం సమయంలో, అట్లాంటా ఒక ముఖ్యమైన రైలుమార్గంగా మరియు సైనిక సరఫరా కేంద్రంగా పనిచేసింది. 1864లో, నగరం కీలకమైన యూనియన్ ఆక్రమణకు లక్ష్యంగా మారింది. ప్రస్తుతం అట్లాంటా ఉన్న ప్రాంతంలో పీచ్ ట్రీ క్రీక్ యుద్ధం, అట్లాంటా యుద్ధం, మరియు ఎజ్రా చర్చి యుద్ధములతో సహా అనేక యుద్ధములు జరిగాయి. యూనియన్ జనరల్ విలియం టి. షెర్మన్ ముట్టడించిన నాలుగు నెలల తర్వాత 1864 సెప్టెంబర్ 1న, కాన్ఫెడరేట్ జనరల్ జాన్ బెల్ హుడ్ అట్లాంటాను ఖాళీ చేయించాడు మరియు అన్ని ప్రభుత్వ భవంతులు, మరియు కాన్ఫెడరేట్ ఆస్తులు నాశనం చేయాలని ఆదేశించాడు. మరుసటి దినం, మేయర్ జేమ్స్ కాల్‌హౌన్ నగరాన్ని స్వాధీనపర్చాడు, సెప్టెంబర్ 7న షెర్మన్ పౌర జనాభాను ఖాళీ చేయవలసిందిగా ఆదేశించాడు. తర్వాత దక్షిణాభిముఖంగా బయలుదేరే సన్నాహకాల్లో భాగంగా అతడు నవంబర్ 11న అట్లాంటాను తగులబెట్టాలని ఆదేశించాడు కానీ, నగరంలోని చర్చిలను, మరియు ఆసుపత్రులను మినహాయించాడు.[28]
ఆ నగర పునర్నిర్మాణం క్రమక్రమంగా జరిగింది. 1867 నుంచి 1888 దాకా, U.S. సైనిక బలగాలు పునర్నిర్మాణ యుగం సంస్కరణలను ఖాయపర్చేందుకోసం వాయవ్య అట్లాంటాలోని మెక్‌పెర్సన్ బ్యారక్‌లను ఆక్రమించాయి. అప్పుడే విడుదలైన బానిసలకు సహాయం చేయటానికి, ఫ్రీడ్ మెన్'స్ బ్యూరో, విడుదలైన వారికి సహకారం అందించే అనేక సంస్థలతో, ముఖ్యంగా అమెరికన్ మిషనరీ అసోసియేషన్ తో కలిసి ఒక జట్టుగా పనిచేసింది. 1868లో, అట్లాంటా రాష్ట్ర రాజధానిగా పనిచేస్తున్న ఐదవ నగరంగా మారింది. 1901 నుండి 1941 వరకు జార్జియాలోని వికలాంగులు మరియు ముసలివారికి ఆశ్రయం ఇవ్వటానికి కాన్ఫెడరేట్ సోల్జర్స్' హోమ్ నిర్మించబడింది. "అట్లాంటా కాన్స్టిట్యూషన్" సంపాదకుడైన, హెన్రీ W. గ్రాడి, పెట్టుబడిదారులకు ఆ నగరాన్ని వ్యవసాయంపై తక్కువ ఆధారపడి, ఆధునిక ఆర్ధిక విధానములను అనుసరించే "న్యూ సౌత్" నగరముగా చూపించారు. అయితే, అట్లాంటా అభివృద్ధి చెందుతున్న క్రమంలో, జాతిపరమైన ఉద్రిక్తతలు చెలరేగాయి. 1906 లో జరిగిన అట్లాంటా రేస్ రియోట్ (జాతి అల్లర్లు) లో కనీసం 27 మంది చనిపోయారు మరియు 70 పైగా గాయపడ్డారు.